Leina rist

Leina rist (ka Kaks ema; soome keeles Surun risti või Murheen risti, vene keeles Крест скорби) on mälestusmärk, mille praegune asukoht on Karjala Vabariigis. Enne 1940. aastat asus see paik Soomes Impilahti vallas.

Mälestusmärk asub Pitkäranta ja Suolijärvi ning Petroskoi ja Värtsilä vaheliste teede ristumiskoha lähedal Koirinoja külas Impilahti lähedal. See kujutab risti eri külgedel teineteist embavat soome ja vene ema ja on pühendatud Talvesõja (1939–1940) mõlema poole võitlejatele. Võitlused toimusid piirkonnas 1939. aasta detsembrist kuni sõja lõpuni kevadel 1940."Surun Risti paljastettiin Pitkärannassa". MTV, 27. juuni 2000. Soome keeles, vaadatud 8. aprill 2025 Mälestusmärgi pühendamine ka Jätkusõja (1941–1944) mõlema poole võitlejateleJüri Karma. "Leinarist Soome sõja ohvritele". Eesti Päevaleht nr 147, 27. juuni 2000. Lk 7 pole fotode ja Venemaa kultuurimälestiste registri järgi tuvastatav.Venemaa kultuurimälestis nr 1040008000. Vene keeles, vaadatud 8. aprill 2025

Mälestusmärgi projekt sai alguse 1992. aastal, kui Soome ja Venemaa leppisid kokku kahe ühise Talvesõja mälestusmärgi püstitamises. Esimene mälestusmärk püstitati samal aastal Soomes Suomussalmis Raate tee lahingu mälestuseks.

Venemaa poolele paigutatava mälestusmärgi jaoks korraldati rahvusvaheline võistlus, millele laekus 14 tööd. Võitjaks osutus Karjala Vabariigi tuntud kujur Leo Lankinen, kes aga haigestus varsti pärast võistlust raskelt ja suri 1996. aastal. Tema töö lõpetas kujur Eduard Akulov, kuju valati malmi Petroskois.

Maastikuarhitektuurse lahenduse mälestusmärgile ja seda ümbritsevale puhkekohale tegi arhitekt Lia Karma.Мемориальный комплекс «Крест Скорби». Karjala Vabariigi ajaloo- ja kultuuripärandi objektid. Vene keeles, vaadatud 8. aprill 2025

27. juunil 2000 avati mälestusmärk, katte eemaldajad olid neli Talvesõja veterani, kaks Soome ja kaks Nõukogude poolelt. Soome valitsust esindas peaminister Paavo Lipponen ja Venemaad esindas asepeaminister Aleksei Kudrin.

Viited

Kirjandus
Jüri Karma. "Leinarist Soome sõja ohvritele". Eesti Päevaleht nr 147, 27. juuni 2000. Lk 7

Välislingid

Мемориальный комплекс «Крест Скорби». Karjala Vabariigi ajaloo- ja kultuuripärandi objektid. Vene keeles, vaadatud 8. aprill 2025
Venemaa kultuurimälestis nr 1040008000. Vene keeles, vaadatud 8. aprill 2025

Kategooria:Karjala
Kategooria:Talvesõda
Kategooria:Soome mälestusmärgid
Kategooria:Venemaa mälestusmärgid
Kategooria:Venemaa kultuurimälestised